**На 15-ти септември – отново у дома**

След като в продължение на две учебни години казанлъшката математическа гимназия „Никола Обрешков“ провеждаше учебни занятия с учениците си в стария корпус на ПГ „Иван Хаджиенов“, от новата учебна 2017/2018 година училището се връща в старата си сграда. Тя е изцяло обновена и освежена, с нови мебели и нови, иновативни учебни дъски, а рухналото преди 2 години крило, където сега се помещава Националният център по природо-математически науки в страната разполага и с асансьор и нова актова зала.

Изцяло ремонтиран е и медицинският кабинет на гимназията.

Първият звънец за всичките 682 възпитаника на гимназията ще бие на 15-ти септември, като учениците ще бъдат посрещнати от 55 членния персонал на гимназията, 45 от които преподавателски.

Новата учебна година в ППМГ започват и два класа петокласници, както и 4 паралелки осмокласници.

Учебната година започва с нов заместник –директор и нови лектори по определени предмети: инж. Рени Червенкова, доскорошен директор на ПГ по лека промишленост и туризъм ще е преподавател- лектор по трудово обучение, литераторът Христо Лечев – по български език и литература и Галя Бакърджева по английски език.

Като нов заместник –директор започва и Наньо Качаков.